Bukovica, 16. oktober 2018

**SVETNIKOM OBČINSKEGA SVETA OBČINE RENČE-VOGRSKO**

19. (dopolnjena) dopisna seja Občinskega sveta Občine Renče-Vogrsko

**G L A S O V N I C A**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, glasujem

1. **ZA SKLEP 1**
2. **ZA SKLEP 2**

**SKLEP 1**:

1. člen

Občinski svet podaja javnemu zavodu Osnovna šola Lucijana Bratkoviča Bratuša Renče naslednje obrazloženo mnenje o kandidatih za ravnatelja:

Občinski svet nobenemu od kandidatov, ki izpolnjujejo formalne pogoje za imenovanje ravnatelja: Aleksandri Lorbek, Zoranu Jovićeviću in Bogomirju Furlanu, ne podaja pozitivnega mnenja k imenovanju za ravnatelja Osnovne šole Lucijana Bratkoviča Bratuša Renče.

**Obrazložitev**: Vsi trije kandidati sicer izpolnjujejo formalne pogoje za imenovanje, ne izpolnjujejo pa vsebinskih. Iz predstavitev programov posameznih kandidatov in odgovorov na vprašanja na osebnih predstavitvah kandidatov izhaja, da:

* ga. Lorbek in g. Jovićević nista izkazala, da v vsebinskem smislu izpolnjujeta pogoje za ravnatelja z dobrimi vodstvenimi kompetencami, izkazalo pa se je, da slabo poznata sistem organizacije in financiranja javnega vzgojno-izobraževalnega zavoda ter da nimata nobenih vodstvenih izkušenj. G. Jovićević tudi nima opravljenega izpita za ravnatelja.
* G. Furlan ni izkazal, da bi karkoli izboljšal v nadaljnjem mandatu, ni predstavil ustrezne vodstvene vizije za razvoj in vodenje zavoda v naslednjem mandatu in ni opredelil namena, da bi odpravil pomanjkljivosti in probleme, ki so nastali v tem mandatu. Ima izkušnje vodenja javnega vzgojno-izobraževalnega zavoda.
1. člen

Občinski svet predlaga Svetu zavoda, naj ne izbere in ne imenuje nobenega izmed naštetih kandidatov za ravnatelja javnega zavoda, ter svetuje, naj se čim prej objavi nov razpis za delovno mesto ravnatelja. Za ta čas do imenovanja novega ravnatelja naj za v. d. ravnatelja imenuje dosedanjega ravnatelja g. Furlana, vendar največ za dobo do 12 mesecev.

1. člen

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

 Aleš Bucik

 Župan

  **SKLEP 2:**

1. člen

Občinski svet podaja javnemu zavodu Osnovna šola Lucijana Bratkoviča Bratuša Renče naslednje obrazloženo mnenje o kandidatih za ravnatelja:

* Kandidatoma ge. Lorbek in g. Jovićeviću se ne podeli pozitivnega mnenja k imenovanju za ravnatelja Osnovne šole Lucijana Bratkoviča Bratuša Renče, ker v nobeni predstavitvi nista izkazala, da v vsebinskem smislu izpolnjujeta pogoje za ravnatelja z dobrimi vodstvenimi kompetencami, izkazalo pa se je, da slabo poznata sistem organizacije in financiranja javnega zavoda ter da nimata nobenih vodstvenih izkušenj. G. Jovićević tudi nima opravljenega izpita za ravnatelja.
* G. Furlanu se podeli pozitivno mnenje zaradi dosedanjega uspešnega večletnega vodenja javnega zavoda, kot tudi zaradi dejstva, ker ima kandidat izkušnje vodenja javnega zavoda.

Podpis svetnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Glasuje se tako, da se obkroži črko pred besedo: ZA SKLEP 1 ali ZA SKLEP 2.*

*Glasovnico pošljite po faksu na številko 05/338-45-10 ali po elektronski pošti na naslov* *info@rence-vogrsko.si* *ali po pošti ali osebno na naslov Občina Renče-Vogrsko, Bukovica 43, 5293 Volčja Draga najkasneje do* ***srede, 17. oktobra 2018, do 14. ure!***

*Glasuje se lahko tudi tako, da se odgovori na elektronsko pošto s katero je sklicana seja in posredovano gradivo in se v odgovoru jasno opredeli o sklepu. Odgovor je potrebno poslati najkasneje* ***srede, 17. oktobra 2018, do 14. ure!***

***Opomba****: Skladno z dopolnitvijo gradiva s sklepom Komisije za mandatna vprašanja, volitve in imenovanja postanejo glasovnice, ki so bile že vložene, z objavo nove glasovnice neveljavne.*